Alexander Zeisal Bielski

Alexander Zeisal Bielski (født 19. oktober 1912 i Stankiewicze, nær Navahrudak, i datidens Polen, død 18. august 1995 i Brooklyn i New York City) var en polsk jøde og leder for en gruppe partisaner som reddet minst  jøder fra nazistene i Polen og Hviterussland under 2. verdenskrig.

Bielski ble født rundt 1912. Han vokste opp i en polsk-jødisk familie i en liten landsby i Øst-Polen. Han hadde ni brødre og to søstre. Da Operasjon Barbarossa ble igangsatt dannet flere av Bielski-brødrene militære enheter for å kjempe mot de tyske okkupantene. Partisanene gjemte seg i dype skoger i Hviterussland gjennom verdenskrigen. Alexander Bielski forlot partisanene til fordel for Den røde armé i noen måneder, før  han kom tilbake for å redde sine brødre og jødene fra tyskerne. Hans første kone og deres spedbarn skal ha blitt myrdet av nazistene.

En av jødene han reddet var den da atten år gamle Sonia Boldo, som han senere giftet seg med. Etter krigen flyttet Bielski først til Israel, før han flyttet videre til New York i 1956. Han døde av hjertestans i Brooklyn, i en alder av 82 år. Han etterlot seg to barn og seks barnebarn på tidspunktet for sin død.

Flere av barnebarna tjenestegjorde i Israels forsvar. Bielski ble portrettert av Liev Schreiber i krigsfilmen Defiance (2008).

Referanser 

Polakker fra andre verdenskrig
Holocaust
Personer fra Navahrudak rajon‎
Fødsler i 1912
Dødsfall i 1995